stanford-oval/wikipedia huggingface dataset:
KÄPY – Lapsikuolemaperheet

KÄPY – Lapsikuolemaperheet ry logo
KÄPY – Lapsikuolemaperheet ry on perustettu vuonna 1991. Yhdistys on vertaistukiyhdistys, joka tukee vanhempia ja perheitä, joilta on kuollut lapsi. Yhdistys jakaa myös tietoa ammattilaisille sekä on mukana järjestämässä Suru-konferenssia.
Yhdistys perustettiin vuonna 1991 ja silloin nimi on Käpy kätkytkuolemaperheiden yhdistys ry. Seuraavana vuonna toiminta alkaa perheviikonlopulla ja tulkita toimintaa. Parin vuoden päästä yhdistyksen auttava puhelin käynnistyy ja kirjallista materiaalia aletaan tuottamaan. Vuonna 1997 vertaistukiryhmä alkoi Helsingistä, josta se laajeni myöhemmin muualle. Vuonna 2000 yhdistyksen toiminta laajeni kätkytkuolemiin lisäksi perheitä, joissa on kuollut lapsi ja nimi muuttuu KÄPY Kätkyt- ja lapsikuolemaperheiden yhdistys ry. 10 vuotta myöhemmin eli vuonna 2010 nimi muuttui nykyiseksi KÄPY – Lapsikuolemaperheet ry nimen muutoksella halutaan viestittää yhdistyksestä saa apua myös perheet, jotka ovat menettää nuoren tai nuoren aikuisen.
KÄPY – Lapsikuolemaperheet ry on SOSTEn jäsenjärjestö.
Kreikkalais-roomalainen museo

| Kreikkalais-roomalainen museo المتحف اليوناني الروماني |
| --- | --- |
 Kreikkalais-roomalainen museo.
Tyyppi:  arkeologinen museo
Sijainti:  5 al-Mathaf (el Mathaf), Aleksandria, Al-Iskandariyya, Egypti
Perustettu:  1892
Johtaja:  Giuseppe Botti (- 1904) ja Evaristo Breccia (1904–1932)  
Kotisivut:  egymonuments.gov.eg/en/museums... 
Koordinaatit:  31°11′57″N, 29°54′25″E
 fiKreikkalais-roomalainen museo 
   
Kreikkalais-roomalainen museo (arab. المتحف اليوناني الروماني‎, Al-Matḥaf al-Yūnānī al-Rūmānī) on arkeologinen museo Aleksandrian kaupungissa Egyptissä. Se on Egyptin merkittävimpiä erityisesti kreikkalais-roomalaisen kauden löydöksiä esitteleviä museoita.
Historia ja rakennus

Museo on perustettu vuonna 1892. Se siirrettiin nykyiseen, suurempaan museorakennukseen vuonna 1895, jolloin sen avasi kediivi Abbas II. Rakennus on ollut suljettuna uudistustöiden vuoksi vuodesta 2005. Sen olisi tarkoitus avautua jälleen vuodenvaihteessa 2020–2021, tosin avaamista on aiemminkin lykätty.
Museo sijaitsee Aleksandrian keskustassa sen mukaan nimetyllä al-Mathaf -kadulla. Museorakennus edustaa uusklassista arkkitehtuuria, ja sen julkisivua koristaa kuusi pylvästä sekä kreikankielinen piirtokirjoitus MOYΣEION, Mūseion (”Museo”). Rakennus koostuu 25 näyttelysalista.
Kokoelmat

Museon kokoelmiin kuuluu löytöjä faaraokaudelta, antiikin ajalta Ptolemaiosten valtakaudelta ja Rooman keisarikaudelta, varhaiskristilliseltä ja bysanttilaiselta kaudelta sekä myös islamilaiselta kaudelta osmanivallan aikaan saakka. Museoesineisiin lukeutuu muun muassa muumioita, sarkofageja, rakennusten koristeosia, veistoksia, mosaiikkeja, seinämaalauksia, keramiikkaa, tekstiilejä, koruja ja rahoja. Monet esineet osoittavat kaksisuuntaista vaikutusta egyptiläisen ja kreikkalais-roomalaisen kulttuurin välillä. Museoesineet ovat peräisin lahjoituksista sekä museon johtamista arkeologisista kaivauksista. Esineet ovat Aleksandriasta tai sen lähistöltä ja myös kauempaa, kuten Fayyumin (Faijum) alueelta.
Eräisiin merkittäviin museoesineisiin lukeutuvat suurikokoinen Ramses II:n graniittipatsas, musta Apis-härkä, 12. dynastian aikaiset sfinksit ja Aleksanteri Suuren marmoriveistoksen pää; Afroditen, Herakleen ja Apollonin patsaat; sekä lukuisat muumioidut roomalaiset, mikä kertoo egyptiläisen hautaustavan myöhemmästäkin suosiosta.
Apis-härkä.
Jumalten kuvilla koristeltu muumio.
Lapsen muumio kullatulla naamiolla.
Museoon uudelleenrakennettu hauta.
Amfora, mustakuviokeramiikka.
Tanagralaisia pienoispatsaita.
Ptolemaios XII:n patsas.
Veistos.
Osiris-Antinoos, 100-luku jaa.
Lasiesineitä.
Aiheesta muualla

Kuvia tai muita tiedostoja aiheesta Kreikkalais-roomalainen museo Wikimedia Commonsissa
Kävelyjalkapallo

Kävelyjalkapalloa pelataan.
Kävelyjalkapallo (myös kävelyfutis, engl. walking football) on Isossa-Britanniassa vuonna 2011 kehitetty jalkapallon muoto, joka soveltuu erityisesti ikäihmisille ja liikuntarajoitteisille. Nykyään sitä harrastetaan yli 35 maassa. Juokseminen lisäksi lajissa on kielletty fyysinen kontakti sekä pallon potkaiseminen lantion korkeuden yläpuolelle. Kävelyjalkapalloa voidaan pelata sisällä tai ulkona. 5–6 henkilön joukkueilla pelattaessa kentän koko on 16–35 m × 25–50 m ja 7 henkilön joukkueilla 30–40 m × 50–60 m.
Suomen ensimmäinen virallinen kävelyjalkapalloturnaus Kukunori Cup järjestettiin Helsingissä 24.–25. elokuuta 2018. Sen järjestäjinä olivat mielenterveystoipujien ja kehitysvammaisten kulttuuritoimintaa edistävä Kukunori ry, Suomen Palloliitto sekä Punainen kortti rasismille -hanke.
Aiheesta muualla

Kävelyjalkapallon säännöt (Arkistoitu – Internet Archive) Walking Football United. (englanniksi)
Kävelyfutiksen Facebook-sivut
Lasse Heinze

| Henkilötiedot |
| --- | --- | --- |
Koko nimi: Lasse Heinze
Syntymäaika: 3. huhtikuuta 1986 
Syntymäpaikka: Tanska
Pelipaikka: maalivahti
Pituus: 184 cm
Seura
Seura: Silkeborg IF
Pelinumero: 25
Junioriseurat
: Velling UIF, Ringkøbing IF, Ikast FS
Seurat
| Vuodet | Seura | O (M) |
| 2002- | FC Midtjylland | 15(0) |
Maajoukkue
| 2007- | Tanskan alle 21-vuotiaat | 3(0) |
 Seurajoukkueuran tilastot kattavat vain kansalliset sarjat, päivitetty 6. syyskuuta 2008.  Maajoukkueuran tilastot päivitetty 6. syyskuuta 2008.
Lasse Heinze (s. 3. huhtikuuta 1986) on tanskalainen jalkapalloilija, pelipaikaltaan maalivahti. Hän edustaa Silkeborgia. Aiemmin hän pelasi FC Midtjyllandissa.
Heinze nousi FC Midtjyllandin edustusjoukkueeseen jo 16-vuotiaana vuonna 2002. Hän ei kuitenkaan pelannut ennen kevättä 2005, jolloin hän teki debyyttinsä seniorijoukkueissa. 2007 hän nousi joukkueen ykkösmaalivahdiksi tšekkiläisen Martin Raškan tilalle. Myöhemmin joukkueen valmentaja Erik Rasmussen kuitenkin pudotti Heinzen takaisin kakkosmaalivahdiksi.
Heinze on pelannut kolme ottelua Tanskan alle 21-vuotiaiden jalkapallomaajoukkueessa.
Aiheesta muualla

Pelaajaprofiili FC Midtjyllandin sivuilla (tanskaksi)
Kuolan piiri

| Kuolan piiri Кольский район |
| --- | --- |

 Vaakuna
 Sijainti Murmanskin alueella.
 Koordinaatit: 67°04′N, 31°38′E 
Valtio:  Venäjä
Liittovaltiosubjekti:  Luoteinen
Alue:  Murmansk
Pinta-ala:  28 300 km²
Väkiluku   (2010):  48 787
 
Verkkosivu
Kuolan piiri (ven. Ко́льский райо́н, Kolski raion) on hallintopiiri Luoteis-Venäjällä Murmanskin alueen luoteisosassa. Se rajoittuu Suomeen lounaassa, lännessä Petsamon piiriin, pohjoisessa Barentsinmereen, idässä Lovozeron piiriin ja etelässä Kirovskin, Montšegorskin ja Kouteron kaupunkipiireihin. Piirin sisään jäävät siihen kuulumattomat Murmansk sekä suljetut kaupungit Severomorsk, Poljarnyi, Gadžijevo ja Snežnogorsk Kuolanvuonon ympäristössä ja lännempänä niin ikään suljetut Vidjajevo ja Zaozersk.
Kuolan piirin hallinnollinen keskus on Kuolan kaupunki, joka sijaitsee 12 kilometrin päässä Murmanskista etelään. Piirin pinta-ala on 28 300 km² ja asukasluku 48 787 (2010). Noin 75 % asukkaista asuu kaupunkimaisissa yhdyskunnissa.
Hallinnollinen jako > Kaupunkikunnat

Kildinstroi (Кильдинстрой)
Kuola (Кола, Kola)
Molotšnyi (Молочный)
Murmaši (Мурмаши)
Tumannyi (Туманный)
Ylä-Tuuloma (Верхнетуломский, Verhnetulomski)
Hallinnollinen jako > Maalaiskunnat

Mežduretšje (Междуречье)
Pušnoi (Пушной)
Teriberka (Turjanperä, Териберка)
Tuuloma (Тулома, Tuloma)
Uura (Ура-Губа, Ura-Guba)
Aiheesta muualla

Kuvia tai muita tiedostoja aiheesta Kuolan piiri Wikimedia Commonsissa
Kuolan piirin sivut (Arkistoitu – Internet Archive) (venäjäksi) (kola.murmansk.ru)
Муниципальный район Кольский район (Arkistoitu – Internet Archive) Kuolan piiri Murmanskin aluehallinon sivuilla. (venäjäksi)
Kuolan kaupungin sivut (Arkistoitu – Internet Archive) (venäjäksi) (gov-kola.ru)
Kaupunkikunnat:

Kuola (hallinnollinen keskus) – Kildinstroi – Molotšnyi – Murmaši – Tumannyi – Ylä-Tuuloma (Verhnetulomski)
Maalaiskunnat:
 Mežduretšje – Pušnoi  – Teriberka – Tuuloma (Tuloma) – Uura (Ura-Guba)
Lasse Hoikka

Lasse Hoikka esiintymässä vuonna 2014.
Lasse Hoikka (s. 18. syyskuuta 1955 Tervola) on suomalainen laulaja ja tanssiyhtye Souvareiden perustaja. Souvarit on rovaniemeläinen iskelmäyhtye, joka soittaa Lappi-aiheista tanssimusiikkia. Lasse Hoikka syntyi Matti ja Aini Hoikan perheeseen Tervolan Koivun kylään, jossa oli hänen lisäkseen yhdeksän sisarusta. Hänen isänsä oli maanviljelijä ja kotiseudulla tunnettu pelimanni. Hänen äitinsäkin oli lahjakas laulaja.
Hoikkaa alkoi kiinnostaa rumpujen soittaminen ja hän pääsikin kymmenvuotiaana kokeilemaan paikallisella työväentalolla rumpuja – omat rumpunsa hän hankki kemiläisestä musiikkiliikkeestä vuosikymmen myöhemmin. Nuoruudessa Hoikka soitti eri rock-kokoonpanoissa, muun muassa sukulaispoikiensa Santiago-yhtyeessä sekä omassa kuulalaakeriyhtyeessään. Hoikka katsoo muusikon uransa alkaneen varsinaisesti vasta Pauli Pirttijärvi, Juhani Juusola ja Huumor-Humppa -yhtyeessä Tyrnävän maamiesseuran naistentansseissa. Soittamisen ohella hän teki arkipäivät töitä rakennusmiehenä, koska yhtyeellä oli keikkoja vain viikonloppuisin.
Vuonna 1978 Hoikan täytyi valita ulkomailla reissaavan rakennustyöläisen ja muusikon ammatin välillä. Hän oli kuitenkin perustanut perheen ja tulossa oli lapsi, joten hän valitsi muusikon elämän ja perusti Souvarit-yhtyeen.
Lasse Hoikka on toiminut myös lauluntekijänä, esimerkiksi Souvarin humppa on Tapani Peuran säveltämä ja Lasse Hoikan sanoittama.  
Kylmä rakkaus-kappaleen sanoitus on myös Lassen käsialaa.
Vuonna 2009 Lasse julkaisi Lasse Hoikka Rautukopla & Fishing brothers-nimisen levyn. Levyllä esiintyvä lauluyhtye Rautukopla muodostuu neljästätoista laulajasta johon Lasse Hoikka myös kuuluu.
Lasse on julkaissut myös viisi soololevyä, viimeisin albumi "Taas kutsuu tie" ilmestyi vuonna 2014.
Aiheesta muualla

Kuvia tai muita tiedostoja aiheesta Lasse Hoikka Wikimedia Commonsissa
Kauhajoen Karhu kaudella 2015–2016

| Kauhajoen Karhu kaudella 2015–2016 |
| --- | --- | --- | --- |
Sarja:: Korisliiga
Kausi Korisliigassa:: 8.
Päävalmentaja::  Sami Toiviainen
Kapteeni::  Bojan Sarcevic
Kotiareena:: Kauhajoen koulukeskuksen liikuntahalli
Korkein yleisömäärä:: 1 405, Karhu – Kobrat (27. joulukuuta 2015)
Matalin yleisömäärä:: 676, Karhu – BC Nokia (28. marraskuuta 2015)
Yleisökeskiarvo:: 867
Runkosarja
Sijoitus:: 2.
Voitot–tappiot:: 21–15
| Paras pisteissä: |  Antti Kanervo |  Antti Kanervo | 13,4 |
| Paras levypalloissa: |  Lawrence Kinnard |  Lawrence Kinnard | 6,7 |
| Paras syötöissä: |  Bojan Sarcevic |  Bojan Sarcevic | 5,0 |
Pudotuspelit
| Sijoitus: | 6. |  |  |
| Puolivälierät: | Karhu – Seagulls | Karhu – Seagulls | 2–3 |
| Paras pisteissä: |  Antti Kanervo |  Antti Kanervo | 14,6 |
Palkitut
 Antti Kanervo: Kuukauden pelaaja (11/2015)
< 2014–2015: 
Kauhajoen Karhu pelasi kaudella 2015–2016 kahdeksatta kauttaan Suomen koripallon pääsarjassa eli Korisliigassa. Joukkue sijoittui runkosarjassa sijalle kaksi ja sai vastaansa pudotuspelien ensimmäisellä kierroksella Helsingin Seagullsin. Karhu hävisi puolivälieräsarjan 2–3, jolloin joukkueen lopullinen sarjasijoitus oli kuudes.
Joukkueen kokoonpano

Sami Toiviainen aloitti Karhun päävalmentajana toisen kauden kolmivuotisesta sopimuksestaan. Edelliskauden joukkueesta sopimus oli voimassa lisäksi Bojan Sarcevicilla, joka aloitti kolmannen kautensa Karhussa sekä Sebastian Bookerilla, jolla käynnistyi kaksivuotisen sopimuksen jälkimmäinen kausi. Edelliskauden runkosarjan päätteeksi julkaistiin lisäksi Juho Lehtorannan jatkosopimus ja heti kauden päätteeksi myös Antti Kanervon jatko.
Uusina suomalaisina pelaajina sopimuksen Karhuun tekivät KTP-Basketista siirtyneet 210-senttinen Samuli Vanttaja ja 192-senttinen Aleksi Akpaso. Apuvalmentajina aloittivat Jussi Laakso ja Mika Rinne, joka toimi joukkueen apuvalmentajana jo Greg Gibsonin aikaan Karhun ensimmäisinä Korisliiga-kausina. Karhun omista kasvateista edustusjoukkueen harjoitusrinkiin liittyivät Valtteri Pihlajamäki, Perttu Salmi ja Julius Alakortes.
Ulkomaalaisvahvistuksiksi Karhu palkkasi 208-senttisen Timothy Troutmanin, Nigerian ja Kanadan kansalaisuuden omaavan 196-senttisen Rotimi Osuntolan sekä 198-senttisen J.D. Weatherspoonin. Osuntolan sopimus kuitenkin purettiin heti koeajan jälkeen ja hänen tilalleen palkattiin 197-senttinen Cade Davis, joka oli pelannut edellisen kauden Kreikan pääsarjassa A1 Ethnikissä.
Vaikka Korisliigan uuden herrasmiessopimuksen mukaan ottelukokoonpanossa olisi mahdollista olla neljä ulkomaalaiseksi laskettavaa vahvistusta, Karhu aloitti runkosarjan kuitenkin kolmella ulkomaalaisvahvistukseksi laskettavalla pelaajalla. Kolmen ottelun jälkeen Karhu palkkasi neljännen yhdysvaltalaispelaajan Lapualla kaudella 2013–2014 pelanneen Lawrence Kinnardin sopimuksen myötä.
Marraskuun puolessa välissä uutisoitiin Karhun ja Sebastian Bookerin purkaneen yhteisymmärryksessä hänen pelaajasopimuksensa. Booker siirtyi pelaamaan loppukaudeksi koripallon I-divisioona B:ssä pelaavaan Espoo Basket Teamiin.
Joulukuun puolessa välissä Karhu ja J.D. Weatherspoon purkivat sopimuksen pelaajan perhesyihin vedoten. Weatherspoonin tilalle neljänneksi yhdysvaltalaispelaajaksi Karhu palkkasi Euroliiga-kokemusta omanneen 206-senttisen Lance Williamsin.
Joukkue sai lopullisen muotonsa, kun helmikuun lopussa Korisliigan siirtorajan kynnyksellä Karhuun siirtyi talousvaikeuksissa olleesta Loimaan Bisonsista maajoukkueessakin heittävänä takamiehenä pelaava Mikko Koivisto.
Joukkueen kokoonpano > Pelaajatilastot

Lyhenteet: O = Ottelut, 2% = Kahden pisteen heittojen onnistumisprosentti, 3% = Kolmen pisteen heittojen onnistumisprosentti, 1% = Vapaaheittojen onnistumisprosentti, L = Levypallokeskiarvo, S = Koriin johtaneiden syöttöjen keskiarvo, M = Menetyksien keskiarvo, R = Pallonriistojen keskiarvo, T = Koriin heiton torjuntojen keskiarvo, P = Pistekeskiarvo
| # |  | Pelaaja | Syntynyt | Pituus | O | 2% | 3% | 1% | L | S | M | R | T | P |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 3 |  | Juho Lehtoranta | 1989 | 195 cm |  |  |  |  |  |  |  |  |  |  |
| 4 |  | Lance Williams | 1980 | 206 cm |  |  |  |  |  |  |  |  |  |  |
| 5 |  | Perttu Salmi | 1998 | 191 cm |  |  |  |  |  |  |  |  |  |  |
| 9 |  | Antti Kanervo | 1989 | 192 cm |  |  |  |  |  |  |  |  |  |  |
| 10 |  | Bojan Sarcevic | 1988 | 190 cm |  |  |  |  |  |  |  |  |  |  |
| 12 |  | Aleksi Akpaso | 1992 | 192 cm |  |  |  |  |  |  |  |  |  |  |
| 12 |  | Samuli Vanttaja | 1991 | 210 cm |  |  |  |  |  |  |  |  |  |  |
| 14 |  | Valtteri Pihlajamäki | 1997 | 185 cm |  |  |  |  |  |  |  |  |  |  |
| 20 |  | Mikko Koivisto | 1987 | 194 cm |  |  |  |  |  |  |  |  |  |  |
| 21 |  | Julius Alakortes | 1999 | 181 cm |  |  |  |  |  |  |  |  |  |  |
| 31 |  | Timothy Troutman | 1991 | 208 cm |  |  |  |  |  |  |  |  |  |  |
| 34 |  | Cade Davis | 1988 | 197 cm |  |  |  |  |  |  |  |  |  |  |
| 45 |  | Lawrence Kinnard | 1986 | 203 cm |  |  |  |  |  |  |  |  |  |  |

|  |  | Sebastian Booker | 1993 | 190 cm | 8 | 25,0 | 33,3 | 75,0 | 1,3 | 0,9 | 1,3 | 0,3 | 0,0 | 1,9 |
|  |  | J.D. Weatherspoon | 1992 | 198 cm | 14 | 62,5 | 11,1 | 60,5 | 4,5 | 0,8 | 1,0 | 0,4 | 0,7 | 12,1 |
Ottelutulokset > Pudotuspelit

| Puolivälierät: 2 voittoa, 3 tappiota> # | Puolivälierät: 2 voittoa, 3 tappiota> Pvm | Puolivälierät: 2 voittoa, 3 tappiota> Ottelu | Puolivälierät: 2 voittoa, 3 tappiota> Tulos | Puolivälierät: 2 voittoa, 3 tappiota> Paras pisteissä | Puolivälierät: 2 voittoa, 3 tappiota> Paras levypalloissa | Puolivälierät: 2 voittoa, 3 tappiota> Paras syötöissä |
| --- | --- | --- | --- | --- | --- | --- |
| 1 | 1.4.2016 | Karhu – Seagulls | 94 – 61 |  Antti Kanervo (24) |  Cade Davis (7) |  Bojan Sarcevic (4) |
| 2 | 4.4.2016 | Seagulls – Karhu | 69 – 43 |  Lawrence Kinnard (9) |  Lawrence Kinnard (6) |  Bojan Sarcevic (4) |
| 3 | 6.4.2016 | Karhu – Seagulls | 88 – 78 |  Lawrence Kinnard (22) |  Lawrence Kinnard (11) |  Cade Davis (2)  Lawrence Kinnard (2)  Mikko Koivisto (2) |
| 4 | 8.4.2016 | Seagulls – Karhu | 94 – 66 |  Cade Davis (12) |  Lawrence Kinnard (5)  Bojan Sarcevic (5) |  Cade Davis (4) |
| 5 | 10.4.2016 | Karhu – Seagulls | 80 – 82 |  Antti Kanervo (28) |  Lawrence Kinnard (15) |  Bojan Sarcevic (6) |
Lauren Price

| Lauren Price |
| --- | --- |

Henkilötiedot
Koko nimi:  Lauren Louise Price
Syntynyt: 25. kesäkuuta 1994 Newport
Kansalaisuus:   Wales
Nyrkkeilijä
Aktiivisena:  2011–
Pituus:  167  cm
Paino:  70 kg
Painoluokka:  75 kg
Kätisyys:  Oikea
| Mitalit> Amatöörinyrkkeily.MM-kilpailut  | Mitalit> Amatöörinyrkkeily.MM-kilpailut  | Mitalit> Amatöörinyrkkeily.MM-kilpailut  | Amatöörinyrkkeily>  |
| --- | --- | --- | --- |
|  Kultaa | Ulan-Ude 2019 | 75 kg |  |
|  Pronssia | New Delhi 2018 | 75 kg |  |
| EM-kilpailut  | EM-kilpailut  | EM-kilpailut  |  |
|  Pronssia | Rotterdam 2011 | 69 kg |  |
|  Pronssia | Sofia 2016 | 75 kg |  |
|  Pronssia | Sofia 2018 | 75 kg |  |
Lauren Louise Price (s. 25. kesäkuuta 1994 Newport) on walesilainen amatöörinyrkkeilijä ja maailmanmestari. Hän on otellut enimmäkseen keskisarjassa (75 kg).
Price on kilpaillut vuodesta 2011 lähtien. Hän kilpaili tuona vuonna ensimmäistä kertaa EM-kilpailuissa, kun hän osallistui Rotterdamin EM-kilpailuissa 69 kg sarjassa. Hän voitti ensimmäisessä ottelussa irlantilaisen Louise Traynorin ja puolivälieräottelussa turkkilaisen Nurcan Gokselin 11–3. Välierävaiheessa Price kuitenkin hävisi ukrainalaiselle Maria Badulinalle 17–7, mutta saavutti ensimmäisen arvokisamitalin. Vuoden 2016 EM-kilpailuissa Price otteli 75 kg sarjassa. Hän voitti puolivälierissä puolalaisen Elzbieta Wojcikin pistein 3–0, mutta hävisi välieräottelussa englantilaiselle Natasha Galelle 2–0. Price kilpaili Sofian EM-kilpailuissa 2018 75 kg sarjassa. Ensimmäisessä ottelussaan Price voitti romanialaisen Ionela Nanen, mutta hävisi välierissä ukrainalaiselle Mariya Borutsalle 3–2.
Ensimmäisen kerran maailmanmestaruuskilpailuihin Price osallistui New Delhissä, kun hän otteli 75 kg sarjassa. Hän pääsi aloittamaan suoraan toiselta kierrokselta, jossa voitti irlantilaisen Aoife O'Rourken 5–0. Puolivälierissä Price voitti puolalaisen Elżbieta Wójcikin, mutta hävisi välierissä alankomaalaiselle Nouchka Fontijnille. Ulan-Uden MM-kilpailuissa 2019 Price otteli 75 kg sarjassa. Hän voitti ensimmäisessä ottelusaan intialaisen Saweetyn 3–1 ja puolivälieräottelussa liettualaisen Iveta Lešinskytėn 5–0. Välierissä Price voitti marokkolaisen Khadija El-Mardin 5–0. Price hävisi loppuottelun alun perin erin 3–2 Nouchka Fontijnille, mutta hän haastoi ottelun lopputuloksen. Haasto hyväksyttiin ja näin Price voitti maailmanmestaruuden.
Huhtikuuhun 2021 mennessä Price on kilpaillut amatööriurallaan 39 ottelua, josta on voittanut 27.
Kuchi

| Kuchi> Avaintiedot |
| --- | --- |
Alkuperämaa:   Intia
Alkuperäinen käyttö:  pienriistan metsästys
Nykyinen käyttö:  metsästys- ja seurakoira
FCI-luokitus:  ei FCI-rotu
Ulkonäkö
Paino:  7 kg
Säkäkorkeus:  25 cm
Kuchi on intialainen koirarotu.
Ulkonäkö

Kuchi on pienikokoinen ja hoikkarakenteinen, Thanjavurin alueen roduista kaikkein pienin. Se on kuitenkin kokoonsa nähden nopea. Se muistuttaa ulkonäöltään kettua. Häntä on tuuhea ja selän ylle kiertynyt. Karvapeite on pitkä. Säkäkorkeus on vain 25 cm ja paino 7 kg.
Alkuperä

Rotu on kotoisin Thanjavurin alueelta Tamil Nadun osavaltiosta, ja sitä käytetään oravan, rotan ja muun vastaavan riistan metsästykseen. Viime aikoina siitä on tullut myös suosittu seurakoira.
Kolmivyömittari

| Kolmivyömittari |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Mittarimaiset Geometroidea
Heimo::  Mittarit Geometridae
Alaheimo::  Lehtimittarit Sterrhinae
Suku::  Cyclophora
Laji::  linearia
Kaksiosainen nimi
 Cyclophora linearia  (Hübner, 1799) 
Synonyymit
 Cosymbia linearia 
Katso myös
   Kolmivyömittari Commonsissa 
Infobox OKNimi-testi OK: 
Kolmivyömittari (Cyclophora linearia) on vyömittareihin kuuluva perhoslaji. Suomessa se on äärimmäisen harvinainen.
Koko ja ulkonäkö

Etusiipien pohjaväri vaihtelee tasaisen kellanruskeasta punertavan ruskeaan ja takasiivet ovat sävyltään aavistuksen vaaleammat. Siivissä ei juurikaan ole yksittäisten tummien suomujen aiheuttamaa pisteytystä. Sekä etu että takasiivissä sisempi ja ulompi poikkiviiru muodostuvat tiheästä rivistä erillisiä mustia pisteitä, joiden välissä on ohut tummanruskea viiru. Siiven keskivarjo on selkeä, punaruskea poikkijuova. Siiven keskipilkku näkyy valkeana ja takasiivessä sitä ympäröi tummanruskea rengas. Laji on verraten kookas ja sen siipiväli on 22–29 mm.
Erityisen samannäköinen laji on tammivyömittari (Cyclophora punctaria).
Levinneisyys ja lentoaika

Lajin levinneisyys ulottuu Länsi-Euroopasta Kaukasukselle ja pohjoisessa Baltiaan sekä Skandinavian eteläosiin. Suomessa se on harvinainen harhailija, joka on tavattu ensimmäisen kerran Dragsfjärdin Öröstä vuonna 1998. Sittemmin lajin yksilöitä on tavattu Suomesta vain muutamia. Keski-Euroopassa perhoset lentävät kahtena sukupolvena toukokuusta syyskuulle, mutta toinen sukupolvi tavataan yleensä vain lämpiminä kesinä.
Elinympäristö ja elintavat

Keski-Euroopassa kolmivyömittarin tyypillinen elinympäristö on vanha pyökkimetsä, mutta sitä tavataan myös pensaikkoisilla alueilla. Perhoset lepäävät päivät kasvillisuuden seassa ja tulevat illan hämärryttyä valolle. Ne myös lähtevät häirittyinä helposti lentoon päivällä. Kotelo talvehtii oksaan kiinnittyneenä.
Ravintokasvi

Toukan ravintokasveja ovat pyökit (Fagus) sekä vähemmissä määrin tammet (Quercus).
Aiheesta muualla

Perhoswiki[vanhentunut linkki]
kuva toukasta (Arkistoitu – Internet Archive)
Bestimmungshilfe des Lepiforums (saksaksi)
Moths and Butterflies of Europe and North Africa (englanniksi)
Koložo

| Koložo Коложо |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Opotškan piiri
Koordinaatit:  56°42′17″N, 28°55′44″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Kudkan valuma-alue
Laskuoja:  oja Izgožkan tekojärveen
Järvinumero:  01030000111102000026295
Mittaustietoja
Pituus:  2,3 km 
Leveys:  1,3 km 
Pinta-ala:  1,4 km² 
Tilavuus:  0,004 km³ 
Keskisyvyys:  3 m 
Suurin syvyys:  10 m 
Valuma-alue:  13,5 km² 
Saaria:  1 
 fiKoložo 
Koložo, mutta myös Koloža, Kolože tai Rjasinskoje (ven. Коложа, Коложе, Рясинское ), on järvi Luoteis-Venäjällä Pihkovan alueen Opotškan piirissä.
Maantietoa

Järvi on 2,3 kilometriä pitkä, 1,3 kilometriä leveä ja sen pinta-ala on 1,4 neliökilometriä eli 140 hehtaaria. Järvellä on kaksi lahtimaista kaventumaa järven kummassakin päässä. Läntinen lahti kaareutuu etelään, jolloin sen lahdensuulle jää pieni metsäsaari. Syvin kohta yltää 10 metrin syvyyteen, mutta järven keskisyvyys jää vaatimattomaan kolmeen metriin. Järvi sijaitsee korkean mäen asutulla länsirinteellä ja järven länsipuolelta kiertää tie eteläpuolisesta Rjasinon (ven. Рясино) pikkukylästä pohjoispuolen Vedernikovon (ven. Ведерниково), Lezovkan (ven. Лежовка) ja Burlovon (ven. Бурлово) kyliin. Kylien pellot sijaitsevat järven lähellä.
Luontoarvoja

Järven rannoille asti ulottuvat läheist peltomaat, mutta järvellä on myös metsäisiä ja hiekkaisia rantoja. Rannat ovat paikoin kivikkoisia ja osa rannoista ovat myös heinittyneet ja soistuneet. Järvessä on runsaasti kalalajeja: hauki, ahven, lahna, pasuri, karppi, toutain, pasuri, suutari, mutakala ja karppi, sekä joitakin Rutilus-suvun kalalajeja. Järvessä elää myös rapu.